CELEX: 62013TN0251
Language: et
Date: 2013-05-06 00:00:00
Title: Kohtuasi T-251/13: 6. mail 2013 esitatud hagi — Gemeente Nijmegen versus komisjon

29.6.2013   
            
            
               ET
            
            
               Euroopa Liidu Teataja
            
            
               C 189/27
            
         6. mail 2013 esitatud hagi — Gemeente Nijmegen versus komisjon
   (Kohtuasi T-251/13)
   2013/C 189/57
   Kohtumenetluse keel: hollandi
   
      Pooled
   
   
      Hageja: Gemeente Nijmegen (Nijmegen, Madalmaad) (esindajad: advokaadid H. Janssen ja S. van der Heul)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 6. märtsi 2013. aasta otsus C(2013) 1152 lõplik osas, mis puudutab omavalitsuse väidetavat abi NEC-le;
            
         
               —
            
            
               mõista käesoleva menetluse kulud välja komisjonilt.
            
         
      Väited ja peamised argumendid
   
   Gemeente Nijmegen (Nijmegen’i kohaliku omavalitsuse üksus, edaspidi „omavalitsus”) ehitas 2003. aastal Goffertpark’i Goffert’i jalgpallistaadioni kõrvale multifunktsionaalse spordikompleksi De Eendracht. Nii Goffert’i staadioni kui ka De Eendracht’i renditi välja Nijmegen’i profijalgpalliklubile NEC. De Eendracht’i kohta sõlmitud rendilepingus oli muu hulgas kokku lepitud ostuõigus NEC-i kasuks.
   2009. aasta keskel koostas omavalitsus plaani arendada suur osa Goffertpark’ist välja tippspordi- ja innovatsioonipargiks (Topsport- en Innovatiepark; edaspidi „TIP”). Oli selge kavatsus integreerida TIP-i muu hulgas ka olemasolev (kuid siiski laiendamisele kuuluv) Goffert’i staadion ja De Eendracht.
   NEC andis 2008. ja 2009. aastal omavalitsusele teada, et ta soovib kasutada oma õigust osta De Eendracht omavalitsuselt ära. See kava ajas luhta omavalitsuse plaanid, mis puudutasid TIP-i. NEC näis olevat nõus tasu eest loobuma De Eendracht’i ostuõigusest. Sõltumatu hindamise alusel määrati väljaostmistasuks 2,22 miljonit eurot. Omavalitsus maksis NEC-ile selle summa.
   Komisjon algatas 6. märtsi 2013. aasta otsusega ELTL artikli 108 lõike 2 kohase menetluse, milles käsitati De Eendracht’i ostuõiguse väljaostmist omavalitsuse poolt riigiabina ELTL artikli 107 lõike 1 tähenduses. Omavalitsus vaidlustab selle otsuse.
   Oma hagi toetuseks esitab hageja kolm väidet:
   
               1.
            
            
               Esimene väide, et rikutud on võrdse kohtlemise põhimõtet ja õiguskindluse põhimõtet, sest põhjendamatult on jäetud tähelepanuta asjaolu, et omavalitsus kasutas De Eendracht’i ostuõiguse väärtuse hindamisel komisjoni teatist hoonete müügi kohta (1).
            
         
               2.
            
            
               Teine väide, et komisjon on ületanud oma pädevust ja asunud väärale õiguslikule seisukohale, teinud ilmse hindamisvea ja/või rikkunud põhjendamiskohustust, tuvastades, et De Eendracht’i ostuõiguse väljaostmine kujutab endast riigiabi ELTL artikli 107 lõike 1 tähenduses, või et igal juhul on piisavalt alust algatada ELTL artikli 108 lõike 2 kohane ametlik uurimismenetlus.
            
         
               3.
            
            
               Kolmas väide, et ametlik menetlus on algatatud kohasest tähtajast hiljem ning et rikutud on õiguskindluse põhimõtet ja menetluseeskirju ja/või on õigusnorme kohaldatud vääralt.
            
         
      (1)  Komisjoni teatis ametivõimude korraldatavas maa ja hoonete müügis sisalduvate riigiabi elementide kohta (EÜT 1997, C 209, lk 3; ELT eriväljaanne 08/01, lk 143).